อาฟเตอร์ยูสาขานี้เป็นสาขาแรกที่มาทาน และเป็นสาขาแรกของอาฟเตอร์ยู มากี่ครั้งม่ายเคยผิดหวังเลย เพราะชอบแอบมาตอนมืดๆ สาขานี้เป็นสาขาที่เปิดถึงเที่ยงคืน ใครที่มาเที่ยวแถวทองหล่อจะมานั่งชิวร้านนี้ ร้านสามารถเข้าทางทองหล่อ ซอย13 หรือ ซอย15 เดินทะลุถึงกันได้ ข้อเสียต้องจอดรถที่เจ อเวนิว หรือลานจอดถัดจากร้านไปอีกนิดนึง แต่ที่จอดรถค่อนข้างน้อย ปกติไปกินที่สาขาอื่นรอคิวนานมากๆ แต่มากินสาขานี้รอไม่นาน เพราะที่นั่งมีค่อนข้างเยอะสามารถรองรับลูกค้าได้มากพอสมควร มีทั้งในห้องแอร์และนอกห้องแอร์ เมนูชื่อดังแต่เริ่มแรกหนีไม่พ้นฮันนี่โทสต์และไอติมกับท็อปปิ๊งที่ลูกค้าเลือกเองได้ แต่ช่วงหลังกระแสเกาหลีมาแรงเมนูไอติมเกล็ดน้ำแข็งหิมะจึงเป็นที่นิยม ทำให้ร้านได้คิดเมนูKakigoriหลากหลายรสชาติให้ลิ้มลอง ส่วนตัวชอบกินรสสตอเบอรี่กับทูโทนที่เป็นหน้าช็อคโกแลตกับชีส แถมยังมีเค้กหน้าต่างๆกับอีกหลากหลายเมนูมาให้ลิ้มรสตามเทศกาลด้วยค่ะสรุปคือชอบแอบมาฟินร้านนี้มืดๆค่ะ